open-index/open-wikipedia-markdown huggingface dataset:
יהודה הכהן אבן מתקה

**יהודה בן שלמה הכהן** (**אבן מתקה** 1215~ - 1274~) היה פילוסוף, אסטרונום ומתמטיקאי יהודי ספרדי שחי ופעל במאה ה-13. הוא חיבר את הספר 'מדרש חכמה', שנחשב לחיבור הראשון באנציקלופדיות העבריות הגדולות. הספר מתייחד בפירוט מעמיק הן במדעים מדויקים והן בטקסטים מקראיים ורבניים.

## ביוגרפיה
יהודה בן שלמה נולד ולמד בטולדו. שמו של סבו מצד אמו היה זיזה בן שושן. הוא למד אצל אביו רבי יהודה פילוסופיה ומיסטיקה יהודית. אביו היה תלמידו של רבי מאיר אבולעפיה.

כבר בהיותו בן שמונה עשרה הוא התכתב עם פילוסופים בחצר הקיסר פרידריך השני . גם הקיסר עצמו התייעץ איתו בעניינים מדעיים, ותשובותיו הפעימו את הקיסר, עד שהוזמן על ידו בשנת 1247 להתיישב בטוסקנה, שם הייתה לו גישה חופשית לחצר הקיסר. שם הוא גם תרגם לעברית את יצירתו המרכזית 'מדרש חכמה' שנכתבה במקור בערבית.

## ספר חכמה
חיבורו, "מדרש חכמה", מחולק לשני חלקים. הראשון מספק סקירה של ההיגיון האריסטוטלי, הפיזיקה והמטאפיזיקה, ומכיל גם פירוש על קטעים מסוימים מספרי בראשית, תהילים ומשלי. החלק השני בספר מוקדש למתמטיקה, ומכיל שתי חיבורים נוספים: הראשון, חיבור מיסטי על אותיות האלפבית; והשני, אוסף של קטעים תנ"כיים עם פירוש פילוסופי.

החיבור כולל גם עיבוד לחיבור אלמגסט של האסטרונום תלמי, מסודר בשמונה פרקים, וכן כולל חיבור על ספרו "טטרביבלוס"  תחת הכותרת העברית 'משפט הכוכבים', הכולל מסה על אסטרולוגיה ועיבוד לאסטרונומיה של , תחת הכותרת 'מכלל יופי'.

## קישורים חיצוניים
* 

## הערות שוליים

קטגוריה:פילוסופים יהודים בימי הביניים
קטגוריה:אנציקלופדיסטים יהודים
קטגוריה:מתמטיקאים מהמאה ה-13
קטגוריה:טולדו: אישים
קטגוריה:יהודי ספרד במאה ה-13
באטיה

**באטיה** (בהונגרית: **Bátya**) הוא כפר בנפת קלוצ'ה שבמחוז באץ'-קישקון בדרום־מזרח הונגריה. עד ל הייתה בו קהילה יהודית.

כמו יישובים רבים באירופה, גם בבאטיה אוכלוסיית היישוב נמצאת בירידה. כך, בשנת 1990 חיו בכפר 2,409 תושבים ובשנת 2024 חיו בו רק 1,799 תושבים.

באטיה ממוקם בחלק המערבי של מחוז באץ'-קישקון, על גדות נהר הדנובה, בגדה השמאלית שלה, 6 ק"מ דרומית לקלוצ'ה ו-33 ק"מ צפונית לבאיה.

כביש 51 עובר במרכז העיירה, ומהווה את הדרך הגישה הראשית אליה. כביש 5311 עובר בשטחים החקלאיים שלה מדרום. אין קו רכבת העובר בבאטיה.

## היסטוריה
האזור היה מיושב כבר במאה ה-9 על ידי אווארים וסלאבים.

האזכור הכתוב הראשון של באטיה הוא מ-1061, במסמך של המלך בלה הראשון, שבו הוא תרם את העיירה ואת האחוזה שלה למנזר הבנדיקטי שייסד בסקסארד. על פי המסמך תושביה היו הונגרים, פרט לכפר ההונגרי אחד שבו היה שטח קרקע שהשתייך לזרים.

בתקופת הכיבוש העות'מאני התיישבו במקום סרבים.

ב-2020 נבחרה באטיה כאחת מחמש עיירות בהונגריה שבהן יושמו פרויקטים פיילוט למציאת דרכים להתמודדות עם קיצוניות מזג אוויר ושינויי אקלים.
בשנת 2000 התקיימו בחירות מיוחדות לראשות העיר בעקבות ניגוד עניינים שהתגלה לגבי הראש המכהן דאז, יוז'ף שאפרן. עם זאת, שאפרן התמודד שוב בבחירות וככל הנראה ניצח והמשיך בתפקיד.

## אוכלוסייה

על פי מפקד האוכלוסין מ-2011, 88.2% מהתושבים הגדירו עצמם כהונגרים, 4.8% כצוענים, 12.2% כקרואטים, 0.6% כגרמנים, 0.5% כרומנים, 0.3% כסרבים. 69.2% היו קתולים, 2.8% קלוויניסטים, 0.4% לותרנים.

## אתרים בעלי חשיבות
* כנסייה קתולית (בסגנון בארוק, 1790)
* דרך הייסורים
* פסל השילוש הקדוש

## אישים מפורסמים (בהונגריה) ילידי המקום

* הזמרת טרי הרנגוזו 

## יהודי באטיה
במאה ה-19 ובתחילת המאה ה-20 חיו יהודים בכפר, בשנת 1944 נרצחו יהודים רבים מהכפר במהלך שואת יהודי הונגריה.

בסוף מאי 1944 רוכזו יהודי המחוז כולו לגטו קלוצ'ה ביניהם גם יהודי באטיה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Dargın

"**Dargın**" (באנגלית: "**Resentful**"; ובעברית: "**מִתרַעֵם**") הוא סינגל שהוקלט על ידי הזמרת-יוצרת הטורקייה זיינפ באסטיק ביחד עם הזמר-יוצר הטורקי אמיר ג'אן אירק. הוא יצא לאור ב-4 בספטמבר 2020, בהוצאת חברת התקליטים הייפרס רקורדס, כסינגל שלא מתוך אלבום.

גרסה אקוסטית של "Dargın" נכללה במיני-אלבום של באסטיק,  (2020).

## רקע וכתיבה
את השיר כתב אמיר ג'אן אירק להפקה של סרהט סנססלי. הוא מגולל סיפור של מערכת יחסים מתפוררת. בתחילתו, שרה באסטיק על כך שבכוונתה לעזוב בלי הודעה מוקדמת. בהמשך לכך, ג'אן אירק ממשיך את קו השירה המלנכולי שלה. "Dargın" נחתם בנימה שלילית ובסופה של אותה מערכת היחסים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.

## וידאו קליפ
הווידאו קליפ הרשמי של השיר פורסם ב-4 בספטמבר 2020, ביום יציאתו של השיר כסינגל. לאורכו של הקליפ ניתן לראות את השניים נמצאים במגרש סגור עם חלונות ארוכים. סצנות שונות בהן השניים מבצעים את הבתים שלהם מוצגות. כמו כן, מוצגים השניים בריחוק מוחלט במטרה להדגיש את מילות השיר.

נכון לאוגוסט 2023 עומד מונה הצפיות של הקליפ על למעלה מ-50 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי זיינפ באסטיק
קטגוריה:דואטים
קטגוריה:שירים בטורקית
קטגוריה:שירים על בדידות
קטגוריה:שירים על דכדוך
קטגוריה:שירים על כאב לב
קטגוריה:שירים על פרידה
For Your Love

"**For Your Love**" הוא שיר רוק שנכתב על ידי גרהאם גולדמן והוקלט על ידי להקת היארדבירדס. השיר ראה אור ב-5 מרס 1965 והגיע לרשימת הגדולים בבריטניה ובארצות הברית. הלהקה, אשר עד אז יצרה מוזיקה בעלת גוון בלוז עברה לצליל מסחרי יותר של פופ רוק. אריק קלפטון שהיה הגיטריסט בלהקה, לא הסכים לשינוי זה ועזב זמן קצר לאחר יציאת הסינגל.

## רקע
גולדמן, אשר מאוחר יותר הקים את להקת 10cc, כתב את השיר בגיל 18 בעת שעבד בשעות היום בחנות בגדים במנצ'סטר וניגן בלילות עם להקה מקומית שנקראה The Mockingbirds. גולדמן אמר כי הושפע מלהקת הביטלס: כולנו רצינו להיות כמו הביטלס. כתבתי שני שירים וחברת התקליטים שהיינו איתה סירבה לאחד מהם. השיר שהם דחו היה 'For Your Love', שבסופו של דבר מצא את דרכו ליארדבירדס.

הלהקה הופיעה בהופעת חג המולד בלונדון ושם המוציא לאור של השיר, רוני בק, ניגן את השיר לאמרגן הלהקה, ג'ורג'יו גומלסקי, וללהקה.

## הקלטה
ב-1 בפברואר 1965, הקליטו היארדבירדס את "For Your Love" באולפני IBC בלונדון. רוב השיר הוקלט עם הסולן קית' רלף והמתופף ג'ים מקארטי בגיבוי של מוזיקאים מלווים שניגנו בבס, בונגו ובצ'מבלו. אריק קלפטון והגיטריסט כריס דרג'ה ניגנו רק במהלך קטע אחד בשיר.

## הפצה ומצעדים
זמן קצר לאחר שהסינגל שוחרר על ידי חברת קולומביה, הוא הפך ללהיט בבריטניה. חודש לאחר מכן הוא הופץ על ידי Epic Records בארצות הברית והפך לסינגל הראשון של הלהקה במצעדים שם.

השיר הגיע למקום ראשון בקנדה ובריטניה ולמקום שישי בארצות הברית.

פליטווד מק הוציאו גרסה שלהם לשיר כסינגל ב-1973.

## קישורים חיצוניים
* 

## הערות שוליים

קטגוריה:סינגלים שהגיעו למקום הראשון במצעד הסינגלים של RPM
דוד לוי (ראש מועצה)

**דוד לוי** (נולד ב-1953 לערך) הוא איש ציבור ישראלי, כיהן כראש המוצעה האזורית ערבות הירדן בין 1990 ל-2004.

## ביוגרפיה
לוי נולד וגדל בירושלים, והיה חניך תנועת בית"ר.

הצטרף למושב ארגמן שבבקעת הירדן ומילא בו שורת תפקידים לרבות חבר המזכירות ומזכיר המושב. היה חבר הליכוד, ונמנה עם תומכיו של יצחק שמיר במפלגה.

ב-1990, לאחר פרישתו של ישראל נדיבי מראשות מועצת בקעת הירדן, התמודד לוי על התפקיד מול חמישה מועמדים אחרים. הוא ניצח ונבחר לראשות המועצה. כיהן בתפקיד במשך שלוש קדנציות, עד 2004. בתקופת כהונתו התמודדה בקעת הירדן עם השלכותיהם של הסכמי אוסלו, הסכמי קמפ דייוויד והאינתיפאדה השנייה.

במקביל לכהונתו כראש מועצה היה חבר במועצת הרשות השנייה לטלוויזיה ולרדיו.

לאחר פרישתו מראשות המועצה שימש כעוזרו של שר הביטחון שאול מופז. לאחר מינויו של מופז לשר התחבורה, מינה אותו לראש מינהל בחברה הלאומית לדרכים, לאחר שכשלו ניסיונותיו למנותו למשנה למנכ"ל משרד התחבורה ולמנכ"ל נתיבי איילון.

בפברואר 2006 פגע רכבו בהולכת רגל פלסטינית שחצתה את כביש הבקעה בכפר עוג'ה א-תחתא ונהרגה כתוצאה מהפגיעה. הוא הורשע בגרימת מותה בבית המשפט לתעבורה. לוי ערער לבית המשפט המחוזי, שזיכה אותו פה אחד מאשמה, לאחר שהתביעה לא הצליחה להוכיח את גרסתה.

ב-2008 מונה לראש "צוות אב לתחבורה ירושלים". המינוי ספג ביקורת משום ששר התחבורה מופז לחץ למנותו לתפקיד, ולכן במכרז הוכנסו דרישות מותאמות עבורו שאינן רלוונטיות לתפקיד כמו תואר במדעי החברה. בג"ץ פסל את המכרז ועיריית ירושלים פרסמה מכרז מתוקן, שגם בו זכה לוי. ב-2010 בשל טענות נוספות על פגמים בהליך המינוי, הוא פרש מהתפקיד.

## הערות שוליים

קטגוריה:אנשי המושב
קטגוריה:ראשי המועצה האזורית ערבות הירדן
קטגוריה:ארגמן (מושב)
קטגוריה:ישראל: מורשעים שזוכו
קטגוריה:בוגרי בית"ר
קטגוריה:פעילי הליכוד
קטגוריה:עובדי עיריית ירושלים
קטגוריה:ישראלים שנולדו ב-1953
Mustapha

"**Mustapha**" (בעברית: "**מוסטפא**") הוא שיר שנכתב על ידי פרדי מרקיורי והוקלט על ידי להקת הרוק הבריטית קווין. זוהי הרצועה הראשונה מאלבומם Jazz משנת 1978, והיא קוטלגה בידי המגזין Circus כ"מפעם רוק ערבי".

## סינגל
Mustapha שוחרר כסינגל בגרמניה, ספרד, הרפובליקה הפדרלית הסוציאליסטית של יוגוסלביה ובוליביה בשנת 1979. הבי-סייד של הסינגל היה "Dead On Time" בשחרור הסינגל בגרמניה ובספרד, ו-"In Only Seven Days" בשחרור הסינגל ביוגוסלביה ובוליביה. כמו כן, לכל ארבע הגרסאות היה קאבר שונה.

## מילות השיר
מילות השיר הן בעיקר באנגלית ובערבית, חוזרות על המילה אללה, האלוהים באסלאם, ויש לה גם משפט אחד בג'יבריש שמחקה פרסית, מאחר שלמרקיורי היה רקע פרסי. המילים בשיר חוזרות על השמות מוסטפא ואיברהים. מילות השיר גם חוזרות על המשפט "אללה יתפלל עבורך". לחלקים מהמילים כמו "Achtar es na sholei" שפירושו "הכוכב שלו, לא הלהבה שלו" יש קשרים ברורים לשפה הפרסית.

## הופעות חיות
בהופעות חיות, מרקיורי היה שר לעיתים קרובות את קולות הפתיחה של "Mustapha" במקום הפתיחה המסובכת של "Bohemian Rhapsody" שמתחיל מ"Allah we'll pray for you" ועובר למילים הראשונות של רפסודיה בוהמית ("Mama, just killed a man..."). עם זאת, החל מפסטיבל מפסטיבל סארבורקן ב-1979 ועד לסיבוב ההופעות The Game Tour בדרום אמריקה, הלהקה ביצעה גרסה כמעט מלאה של השיר, עם מרקיורי בפסנתר כשהם השמיטו את הבית השני מהשיר והתחילו לשיר את הבית הראשון ועברו לשלישי. הוא גם שר את ההקדמה לפני שעברו עם הלהקה לשיר את "Hammer to Fall", כפי שהיה ניתן לראות ב-*[[We Are the Champions: Final Live in Japan]]*.

## קרדיטים
*פרדי מרקיורי - שירה וקולות רקע, פסנתר.
*בריאן מיי - גיטרה חשמלית.
*רוג'ר טיילור - תופים, פעמוני כפתור.
*ג'ון דיקון - גיטרה בס.

## קישורים חיצוניים

קטגוריה:שירי 1978
קטגוריה:שירי קווין
קטגוריה:שירים באנגלית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי פרדי מרקיורי
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
לפייס את היטלר

**לפייס את היטלר: צ'מברליין, צ'רצ'יל והדרך אל המלחמה**, הוא ספר מאת טים בוברי  על מדיניות הפייסנות של בריטניה ביחס להיטלר בשנות ה-30 של המאה ה-20. העבודה על הספר החלה באביב 2016 והוא יצא לאור ב-2019.

הספר מתאר באמצעות נרטיב כרונולוגי, את מדיניות הפייסנות של בריטניה, כפועל יוצא של מלחמת העולם הראשונה, אשר צרבה אצל רבים מהבריטים תודעת פציפיזם ופחד מפני מלחמת עולם נוספת. בוברי סוקר את מדיניות החוץ הפייסנית של בריטניה בשנות ה-30, שהובילה את היטלר לסבור כי בריטניה לא תפעל נגדו כאשר ינסה לממש את תוכניותיו באירופה.

בוברי מתאר גם את האנטישמיות בקרב חלקים מהאצולה וממעמד הביניים בבריטניה בתקופה זו, ואת נזקיה של דיפלומטיית החובבים ליחסי החוץ של בריטניה. הספר כולל עדויות חדשות ומקורות שטרם נחשפו, כמו יומנים אישיים ואוספי מכתבים.

בניגוד להיסטוריונים אחרים, הרואים בנוויל צ'מברלין מנהיג מעשי אשר הצליח בערמה לגרום לדחיית המלחמה באמצעות אידאולוגיית הפייסנות, בוברי מציג את התנהלות צ'מברלין כתמימה ואבסורדית, ואת אידאולוגיית הפייסנות כאסון לבריטניה, שהייתה עד לשנות השלושים האימפריה החזקה בתבל והמעצמה היחידה שהיה בכוחה לבלום את שאיפותיה של גרמניה.

בוברי מתמקד בדמויות הבולטות של הפוליטיקה הרשמית הבריטית כמו של לורד אדוארד הליפקס, אנתוני אידן ווינסטון צ'רצ'יל ובגישתם ביחס למדיניות הפייסנות.

הספר היה ברשימת רבי המכר של הסאנדיי טיימס וברשימה הקצרה של פרס אורוול לכתיבה פוליטית.

## קישורים חיצוניים
* 
* פרק ראשון מהספר, באתר "עברית"

### סקירות וביקורות
* 
* 
* 
* אריק גלסנר, על "לפייס את היטלר" של טים בוברי פורסם לראשונה במוסף "תרבות וספרות" של ידיעות אחרונות, באתר מבקר חופשי.
*  (קריאה אחרי הטבח ב-7 באוקטובר 2023)
* 
* 

## הערות שוליים

קטגוריה:ספרי 2019
קטגוריה:ספרי עיון
קטגוריה:ספרי ספריית אופקים
קטגוריה:ספרות מלחמת העולם השנייה
קטגוריה:נוויל צ'מברלין
פפיאן

**פּפּיאן** (בארמנית: **Պապյան**) הוא שם משפחה ארמני.

קטגוריה:שמות משפחה ארמניים
ויין פינוק

**ויין פינוק** (באנגלית: **Wayne Pinnock**; נולד ב-24 באוקטובר 2000) הוא אתלט ג'מייקני, סגן אלוף אולימפי (פריז 2024), סגן אלוף עולם (בודפשט 2023) וסגן אלוף עולם באולם (נאנג'ינג 2025) בקפיצה לרוחק.

## ביוגרפיה
### 2018
#### מדליית ארד באליפות העולם עד גיל 20
באליפות העולם עד גיל 20 שנערכה ביולי בטמפרה שבפינלנד זכה פינוק במדליית ארד בקפיצה לרוחק בתוצאה של 7.90 מטר.

### 2022
באליפות העולם שנערכה ביולי ביוג'ין שבאורגון, ארצות הברית סיים פינוק במקום התשיעי בקפיצה לרוחק בתוצאה של 7.88 מטר.

### 2023
#### סגן אלוף העולם
באליפות העולם שנערכה באוגוסט בבודפשט שבהונגריה זכה פינוק במדליית כסף בקפיצה לרוחק בתוצאה של 8.50 מטר, אחרי מילטיאדיס טנטוגלו מיוון (8.52 מטר) ולפני בן ארצו טאג'יי גייל (8.27 מטר). בשלב המוקדמות קבע שיא אישי חדש ואת תוצאת השנה בעולם, 8.54 מטר.

## שיאים אישיים
### אצטדיון
* קפיצה לרוחק: 8.54 מטר (2023)
### אולם
* קפיצה לרוחק: 8.33 מטר (2023)

## קישורים חיצוניים

קטגוריה:קופצים לרוחק
קטגוריה:אתלטים ג'מייקנים
קטגוריה:משתתפים ג'מייקנים באולימפיאדת פריז (2024)
קטגוריה:זוכי מדליית כסף אולימפית: אתלטיקה
קטגוריה:ג'מייקנים שנולדו ב-2000
מומבאי סיטי

**מועדון הכדורגל מומבאי סיטי** (בהינדי: **मुंबई सिटी एफसी**) הוא מועדון כדורגל הודי מהעיר מומבאי, מהאראשטרה, המשחק כיום בליגת העל ההודית.

## היסטוריה
מומבאי סיטי הוקמה באוגוסט  כחלק מהקמת הסופר ליג ההודי. מאמנה הראשון של המועדון היה פיטר ריד. בהמשך חתמו במועדון ניקולא אנלקה, פרדריק יונגברי ודייגו פורלאן. ב-28 בנובמבר 2019 קבוצת סיטי פוטבול רכשה 65% מהמניות של המועדון.

בעונת  זכה המועדון באליפות הראשונה שלו ועלתה לשלב הבתים של ליגת האלופות האסיאתית.

בעונת  מונה דס בקינגהאם לאימון הקבוצה. ב-11 באפריל 2022 ניצחה מומבאי 1-2 את אל-קווה אל-ג'וויה העיראקית שהיה גם הניצחון הראשון של קבוצה הודית בשלב הבתים של ליגת האלופות. בסופו של דבר סיים במקום השני בקבוצה, והחמיץ בקושי את ההעפלה לסיבוב הבא. ב-2022–23 ליגת העל ההודית, דס הוביל את מומבאי לרצף של 18 משחקים ללא הפסד, הארוך ביותר אי פעם בהיסטוריה של ליגת העל ההודית ובכך זכה במגן השני למומבאי תוך 3 שנים לאחר שעלתה בראש הליגה.

## תארים
***[[ליגת העל ההודית]] (2):** , 
***[[גביע הליגה ההודי]] (1):** 

## קישורים חיצוניים

קטגוריה:קבוצות כדורגל הודיות
קטגוריה:מומבאי
קטגוריה:קבוצות כדורגל שהוקמו ב-2014
אסטרלה דה אמדורה

**מועדון הכדורגל אסטרלה דה אמדורה** (בפורטוגזית: **Club Football Estrela da Amadora SAD **; נהגה: **[ɨʃˈtɾelɐ ðamɐˈðoɾɐ],** או בקיצור **אסטרלה**) הוא מועדון כדורגל מהעיר אמדורה שבפורטוגל, המשחק בפרימיירה ליגה, הליגה הבכירה של פורטוגל. המועדון מארח את משחקיו באצטדיון ז'וזה גומש המכיל 9,288 מקומות.

## היסטוריה
לאחר שהמועדון **Clube de Futebol Estrela da Amadora** שנוסד ב-1932 סגר את שעריו ב-2011, קבוצה של אוהדים הקימה את קלובה דשפורטיבו אסטרלה (**Clube Desportivo Estrela**), תוך שמירה על המורשת, קבוצות הנוער ושאר ענפי הספורט של המועדון המקורי. בשנת 2018, הקים המועדון קבוצת כדורגל, ששיחקה באליפויות האזוריות של התאחדות הכדורגל של ליסבון. ביולי 2020 הצביעו חברי המועדון על מיזוג בין קלובה דשפורטיבו אסטרלה (**Clube Desportivo Estrela**) וקלוב סינטרה פוטבול (**Club Sintra Football**) קבוצה ששיחקה בליגה הפורטוגלית השלישית. שמו של המועדון שונה מקלובה דשפורטיבו אסטרלה ל**מועדון הכדורגל אסטרלה דה אמדורה** (Club Football Estrela da Amadora), אנדרה ז'ראלדש הוגדר כנשיא המועדון. והקבוצה המאוחדת תפסה את מקומה של סינטרה בליגה השלישית. בעונתה הראשונה בליגה השלישית עלתה אסטרלה לליגה הפורטוגלית השנייה לאחר שסיימה במקום השני. בעונת 2021/2022 בליגה השנייה סיימה אסטרלה בתחתית במקום ה-14. אך עונת 2022/2023 היה מוצלחת יותר. אסטרלה סיימה במקום השלישי והתמודדה בפלייאוף מול מאריטימו שסיימה את עונת 2022/2023 בליגה הבכירה מקום ה-16. היא ניצחה אותה ועלתה לליגת הבכירה לקראת עונת 2023/2024 תוך 3 שנים מיום הקמתה. יש המחשיבים את המועדון כיורש של המועדון אסטרלה דה אמדורה שנוסד ב-1932 ופורק ב-2011. אך המועדון הנוכחי לא אימץ את התארים של אף אחד מקודמיו (Clube de Futebol Estrela da Amadora, Clube Desportivo Estrela ו-Club Sintra Football), ונחשב למעשה למועדון חדש.

## שחקנים
### הסגל הנוכחי
מעודכן ל-3 בפברואר 2026

 
 
 (בהשאלה מהכוכב האדום בלגרד)

 (קפטן)
 

 

 (בהשאלה מאלמריה)
 (בהשאלה מסנטוס)

## קישורים חיצוניים
* 

* אסטרלה דה אמדורה באתר קבוצות כדורגל בינלאומיות

## הערות שוליים

קטגוריה:קבוצות כדורגל שהוקמו ב-2020
קטגוריה:קבוצות כדורגל פורטוגזיות
מנס (אלה)

במיתולוגיה הרומית, **מנס** (בלטינית: **Mens**), הידועה גם בשם **מנס בונה** (לטינית "תודעה טובה"), הייתה האנשה של מחשבה, תודעה ונפש, וגם של "חשיבה נכונה". הפסטיבל שלה נחגג ב-8 ביוני במקדש על גבעת הקפיטולין ברומא שהובטח לה בשנת 217 לפנה"ס בעצת ספרי הסיבילות, לאחר תבוסת קרב טראסימנוס והוא נחנך בשנת 215 לפנה"ס.

פרופרטיוס חגג את בריחתו מהשעבוד האירוטי לסינתיה שלו על ידי התמסרות למקדש מנס בונה.
אובידיוס תיאר את קופידון כמוביל את המחשבה הטובה (מנס בונה) כשבויה במצעד הניצחון שלו.

המילה הלטינית *mens* מבטאת את הרעיון של "תודעה" והיא מקורן של מילים באנגלית כמו *מנטלי* *ודמנציה*. ארגון המחוננים Mensa International היה אמור להיקרא במקור *mens* במובן של "תודעה", אך לקח במקום זאת את השם *Mensa* (בלטינית: "שולחן") כדי למנוע אי בהירות עם "גברים" באנגלית ו"mens" בשפות אחרות.

## הערות שוליים

## לקריאה נוספת
* Richardson, L. (1992). **A New Topographical Dictionary of Ancient Rome**. Baltimore and London: The Johns Hopkins University Press. .
* Scullard, H.H. (1981). **Festivals and Ceremonies of the Roman Republic**. London: Thames and Hudson. .

קטגוריה:אלות רומיות
קטגוריה:אלות בריאות
בניין משרד ההנהלה ע"ש אייזנהאואר

**בניין משרד ההנהלה של אייזנהאואר**, הממוקם בסמוך לאגף המערבי של הבית הלבן, הוא מבנה מרשים בעל מיקום ייחודי הן בהיסטוריה האמריקאית והן במורשת האדריכלית שלה. הבניין נבנה במקור עבור מחלקות המדינה, המלחמה והצי בין 1871 ל-1888, בניין משרד ההנהלה של אייזנהאואר משמש כיום כמטה של משרד הרשות המבצעת של נשיא ארצות הברית ומכיל כיום את רוב המשרדים של צוות הבית הלבן. הבניין תוכנן על ידי האדריכל הצרפתי אלפרד מולט. הבנייה נמשכה כ-17 שנים.

בין היתר משכן הבניין את: המועצה לביטחון לאומי, המועצה הלאומית לכלכלה, המועצה למדיניות פנים, משרד האדמיניסטרציה הנשיאותי, מועצת היועצים הכלכליים, משרד המדיניות הלאומית למלחמה בסמים, סגל סגן הנשיא, המשרד למדיניות מדע וטכנולוגיה ויחידות משרד אחרות המשרתות את הנשיא.

## גלריה

קובץ:Eisenhower Executive Office Building-5.jpg|טקסט=
קובץ:Eisenhower Executive Office Building-9.jpg|טקסט=
קובץ:Eisenhower Executive Office Building-16.jpg|טקסט=
קובץ:Cancer Moonshot initial meeting set up - 2016.jpg|טקסט=
קובץ:Eisenhower Executive Office Building (46837643375).jpg|טקסט=
קובץ:Eisenhower Executive Office Building and White House.jpg|טקסט=
קובץ:Sustainable Housing Conference, Eisenhower Executive Office Building, Washington, D.C., with Secretary Shaun Donovan (among the speakers) - DPLA - 9308d8c688376939d7a7aa845b0850ff.jpg|טקסט=
קובץ:Barack Obama and Joe Biden meet Democratic Governors Association.jpg
קובץ:Obama, Biden and Clinton take a short walk from the White House to the Eisenhower Executive Office.jpg
קובץ:Obama and Trump administration officials hold meeting at White House.jpg
קובץ:P091613PS-0231 (12241413093).jpg
קובץ:P011911PS-0692 (5376833756).jpg
קובץ:P051211PS-0355 (5740837261).jpg
קובץ:P120309PS-0605 (4190811941).jpg
קובץ:P120309PS-0758 (4190811867).jpg
קובץ:P022309PS-0488 (3484828482).jpg
קובץ:P012010PS-0106 (4330702129).jpg
קובץ:Robert Aderholt's staff at the Truman Bowling Alley.jpg
קובץ:P072214CK-0130 (14992439030).jpg
קובץ:P011614PS-0436 (14084698135).jpg
קובץ:Operation Warp Speed Vaccine Event (50706451422).jpg
קובץ:P122210CK-0345 (5385005423).jpg
קובץ:White House Summit on Child Care and Paid Leave (49210359891).jpg
קובץ:The White House Opportunity Zones Conference (47631995631).jpg


## קישורים חיצוניים

## הערות שוליים

קטגוריה:וושינגטון די. סי.: בנייני משרדים
קטגוריה:הנצחת דווייט אייזנהאואר
אנטוניו ווטסון

**אנטוניו ווטסון** (באנגלית: **Antonio Watson**; נולד ב-11 בספטמבר 2001) הוא אתלט ג'מייקני, אלוף העולם (בודפשט 2023) בריצת 400 מטר.

## ביוגרפיה
### אלוף העולם
באליפות העולם שנערכה בבודפשט, הונגריה באוגוסט זכה במדליית זהב בריצת 400 מטר בתוצאה של 44.22 שניות, לפני מת'יו הדסון-סמית' מהממלכה המאוחדת (44.31 שניות) וקווינסי הול מארצות הברית (44.37 שניות).

## שיאים אישיים
### אצטדיון
* ריצת 200 מטר: 20.49 שניות
* ריצת 400 מטר: 44.13 שניות

## קישורים חיצוניים

קטגוריה:אצנים ג'מייקנים
קטגוריה:אלופי עולם באתלטיקה
קטגוריה:ג'מייקנים שנולדו ב-2001
קרפדה מערבית

**קרפדה מערבית** (שם מדעי: *Anaxyrus boreas*) היא מין של דו-חיים ממשפחת הקרפדיים החיה בצפון-מערב אמריקה הצפונית.

## מאפיינים
אורך הקרפדה בין 5.6 ל-13 ס"מ והיא בעלת גפיים קצרות ועור אפור כהה עד ירקרק עם פס לבן או שמנת על גבה ולאורך העור ישנם בלוטות גבשושיות מוכתמות בכתמים כהים. הראש של הקרפדה שטוח מעט עם עיניים גדולות עם אישונים אופקיים ופתח אוזן סגלגל. הזוויגים דומים יחסית אך הזכרים יכולים להיות בהירים ובולטים יותר.

תפוצת הקרפדה בטבע היא לאורך קנדה מקולומביה הבריטית ודרום אלסקה, דרומה לוושינגטון, אורגון ואיידהו ועד לצפון באחה קליפורניה שבמקסיקו, מזרחה עד מונטנה, מערב ומרכז ויומינג, נבאדה, יוטה ומערב קולורדו. הוא נכחד מניו מקסיקו.

קרפדה זו מצויה לרוב ביערות נשירים עוטי צפצפה, ערבה, אדר ואלון וכן ביערות אורניים וביערות גשם ממוזגים של סקויים אך גם באחו. הצעירים צריכים מקווי מים מתוקים כמו אגמים להתחלת חייהם. הן יכולות לשרוד במזג אוויר קר להפליא.

הקרפדות פעילות מינית בין ינואר לאוקטובר ובאביב הם מתרבים במים בעוד הזכרים מפרים שובל ביצים של הנקבות. הראשנים גדלים במים על אצות וכעבור 3 חודשים עוברים גלגול לקרפדה בוגרת. הקרפדה ניזונה מחרקים שונים וכן משבלולים שהיא לוכדת בלשונה. בתורה היא נטרפת בידי מספר של זוחלים, דגים, עופות ויונקים טורפים אך קרפדה בוגרת מפרישה רעלנים הדוחים את רוב הטורפים בהצלחה יחסית.

הקרפדה איננה בסכנה בטבע, אך היא עשויה להיפגע מזיהומים שונים ומהפטרייה כיטרידיומיקוסיס, ההורגת פטריות.

### תת-מינים
* Anaxyrus boreas boreas
* Anaxyrus boreas halophilus

## קישורים חיצוניים

## הערות שוליים


Bufo boreas06.jpg
California toad - Anaxyrus boreas halophilus.jpg
Bufo boreas 15052.JPG


קטגוריה:טקסונים שתוארו בידי שארל פרדריק ז'ראר
קטגוריה:קרפדיים
קטגוריה:קנדה: דו-חיים
קטגוריה:בעלי חיים שתוארו ב-1852
היינריך פון פריטוויץ אונד גאפרון

**היינריך פון פריטוויץ אונד גאפרון** (בגרמנית: **Heinrich von Prittwitz und Gaffron**; 4 בספטמבר 1889 – 10 באפריל 1941) היה גנרל-לויטננט בוורמאכט של גרמניה הנאצית במהלך מלחמת העולם השנייה. הוא היה מפקד דיוויזיות הפאנצר ה-14 וה-15 ונהרג בפעולה בשלבים הראשונים של המצור על טוברוק.

## ביוגרפיה
### קריירה מוקדמת
פריטוויץ נולד ב-4 בספטמבר 1889 בזיצמנסדורף, שהייתה חלק מהקיסרות הגרמנית. הוא הצטרף לצבא הגרמני הקיסרי בשנת 1908 והצטרף לרגימנט האולאנים ה-3 (ברנדנבורג ה-1 - אלכסנדר השני, קיסר רוסיה) בשנה שלאחר מכן. הוא לחם בשורותיו במלחמת העולם הראשונה, ובשנת 1915 מונה כקצין מטה כללי של גנרל-פלדמרשל קולמר פון דר גולץ. ב-18 בדצמבר 1916 הועלה לדרגת ריטמייסטר, ומשנת 1917 ועד תום המלחמה הועסק במטות כלליים שונים. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה הצטרף פריטוויץ לרייכסווהר, ומילא בו תפקידי פיקוד ומטה. עד 1933, הוא הועלה לדרגת מיור ולמרות הרקע שלו בחיל הפרשים, פיתח עניין בקריירה בלוחמת שריון. שנתיים לאחר מכן, הוא קיבל את הפיקוד על רגימנט הפאנצר ה-2, דיוויזיית הפאנצר ה-1. הוא השתתף באנשלוס של אוסטריה ובכיבוש חבל הסודטים. בשנת 1938 הוא הועלה לדרגת אוברסט ומונה למפקד חטיבת הפאנצר ה-2, שהייתה חלק מדיוויזיית הפאנצר ה-2.

### מלחמת העולם השנייה
עם פרוץ מלחמת העולם השנייה, הוביל פריטוויץ את החטיבה בפלישה לפולין במהלכה לחמה בכבדות. הוא הועלה לדרגת גנרל-מיור בתום הלחימה בפולין. יחד עם שאר הדיוויזיה, החטיבה של פריטוויץ הועברה אז מערבה וצורפה לקורפוס הממונע ה-19 של גנרל-לויטננט היינץ גודריאן. כשהגרמנים פלשו לצרפת ולארצות השפלה, החטיבה תפקדה היטב בסדאן ולאחר מכן התקדמה לחוף והגיעה לדנקרק. מאוחר יותר הוא שימש בשלבים האחרונים של המערכה בצרפת, וריכז חיילים צרפתים לאורך קו מאז'ינו.

כאשר התרחב חיל השריון של צבא היבשה, פריטוויץ מונה למפקד דיוויזיית הפאנצר ה-14 ב-1 באוקטובר 1940. הפיקוד החדש שלו היה במקור דיוויזיית חי"ר שהוסבה לשריון רק חודשיים קודם לכן. כשבסיסו בדרזדן, פיקח פריטוויץ על ההכשרה והפיתוח של הדיוויזיה ובמרץ 1941 הוא קיבל את הפיקוד על דיוויזיית הפאנצר ה-15 שהתכוננה למערכה בצפון אפריקה.

עיקר דיוויזיית הפאנצר ה-15 טרם הגיעה ללוב אך פריטוויץ, מלווה בכמה יחידות קלות של הדיוויזיה, הגיעו לשם בתחילת אפריל. הוא קיבל פקודה מיד על ידי הגנרל ארווין רומל, מפקד קורפוס אפריקה, לקחת פיקוד על הכוחות הגרמניים הפועלים ליד טוברוק, המוחזק על ידי חיל מצב המורכב מיחידות אוסטרליות, בריטיות, פולניות וצ'כוסלובקיות. ב-10 באפריל, הקבוצה של פריטוויץ קיבלה הוראה על ידי רומל לחקור את ההגנות הדרום-מזרחיות של טוברוק. כאשר פריטוויץ צפה אישית בקווי החזית, רכבו שלו ספג אש מגדוד חיל הרגלים ה-2/28 האוסטרלי, כולל מה שמכונה "ארטילריה בוש" - צוותי תותחים מאולתרים המשתמשים בתותחי נ"ט איטלקיים שנתפסו.  פריטוויץ נהרג בחילופי האש האלו. הוא נקבר בבית הקברות הצבאי בדרנה, הועלה לאחר מותו לדרגת גנרל-לויטננט החל מה-1 באפריל 1941.

## קישורים חיצוניים
* היינריך פון פריטוויץ אונד גאפרון, באתר lexikon-der-wehrmacht 
* 

## הערות שוליים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1941
חיים מלכי

**חיים מלכי** (נולד ב-14 בדצמבר 1974) הוא קצין צה"ל בדרגת תת-אלוף, המכהן כקצין לוגיסטיקה ראשי.

## ביוגרפיה
נולד וגדל באשדוד. למד בבית הספר היסודי שחר באשדוד. ובתיכון ישיבת בר-אילן בתל אביב.

מלכי בוגר המכללה לביטחון לאומי, בעל תואר ראשון בלוגיסטיקה וכלכלה מטעם אוניברסיטת בר-אילן, ותואר שני במדעי החברה מטעם אוניברסיטת חיפה.

### שירות צבאי
התגייס בשנת 1993 למסלול ייעודי לקצונה בחיל הלוגיסטיקה. שירת כקצין לוגיסטיקה בגדוד הנדסה 601, ובעוד שורת תפקידים בחיל הלוגיסטיקה ובהם קצין הלוגיסטיקה של עוצבת חצי האש באוגדה 98.

בשנים 2009–2010 שירת כע' קלאו"ג 91, לאחר מכן בשנים 2011–2013 שירת כמפקד אלו"ג 5002 בפיקוד הצפון. בשנים 2013–2015 שימש כקלאו"ג 98. בשנים 2015–2017 שירת כקצין הלוגיסטיקה של עוצבת הפלדה.

בשנת 2017 הועלה לדרגת אל"ם ונכנס לתפקיד קצין הלוגיסטיקה של פיקוד הדרום. בשנים 2020–2023 שירת כרמ"ח לוגיסטיקה ומבצעים באט"ל.

ב-24 באוגוסט 2023 הועלה לדרגת תא"ל ונכנס לתפקיד קצין לוגיסטיקה ראשי של צה"ל.

## חיים אישיים
מלכי נשוי למילכה, אב לשישה ומתגורר במירב.

## קישורים חיצוניים

## הערות שוליים

קטגוריה:קציני לוגיסטיקה ראשיים
קטגוריה:אשדוד: אישים
קטגוריה:תתי-אלופים בצה"ל
קטגוריה:בוגרי אוניברסיטת חיפה
קטגוריה:מירב: אישים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1974
טבח גואנגשי

**טבח גואנגשי** (בסינית מפושטת: **广西大屠杀**; בפין-יין: **Guǎngxī Dàtúshā**) התרחש על רקע אידאולוגי בגואנגשי במהלך מהפכת התרבות בסין, וכלל לינץ', קניבליזם ורצח שיטתי. על פי הערכות, מספר ההרוגים הכולל בטבח נע בין 100,000 ל-150,000.

## הטבח
במאי 1966 החלה מהפכת התרבות בסין. בהדרגה, נוצרו בגואנגשי שני פלגים: הפלג המכונה "המפלגה המאוחדת" תמך ללא תנאי ביו"ר גואנגשי,  הקומוניסטי, בעוד שהפלג המכונה "סיעת 4.22" התנגד לאידאולוגיה של וויי או לא תמך בה במלואה. עד מהרה החלו להתפתח עימותים אלימים בין הפלגים באזורים הכפריים של גואנגשי. האלימות גברה באפריל 1968, כאשר המפקד הצבאי של האזור, , הכריז על סיעת 4.22 כ"ארגון ריאקציוני" והורה על דיכויו. בקיץ 1968 התפשטו העימותים גם אל האזורים העירוניים של המחוז.

בטבח השתתפו בעיקר המשמרות האדומים, חברי המפלגה הקומוניסטית של סין ואנשי המיליציה המקומית. המפלגה המאוחדת והפיקוד הצבאי של גואנגשי היו אחראים ללמעלה מ-90% ממקרי המוות שנרשמו, בעוד סיעת 4.22 הייתה מעורבת בפחות מ-5,000 מקרים, וחבריה היו רוב הקורבנות. שיטות ההרג כללו עריפת ראשים, הכאה, קבורה בחיים, סקילה, הטבעה, פיצוץ, תלישת איברים פנימיים ועוד. באחד המקרים משנת 1968, מורה בבית ספר תיכון הוכתה למוות בידי תלמידיה, שלאחר מכן התעללו בגופתה ואכלו חלקים ממנה. במקרה נוסף, קן גואורונג, שהיה נציג המחוז בכמה מהקונגרסים הלאומיים של המפלגה הקומוניסטית, הוביל רצח אדם באמצעות קשירתו למטען דינמיט ופיצוצו.

בחלקים מסוימים של גואנגשי, כגון  ו, בוצע קניבליזם נרחב ומאסיבי, אף על פי שלא היה רעב המוני. על פי רישומים ציבוריים, לפחות 137 אנשים נאכלו, ואלפים השתתפו בקניבליזם. מתועדות גם מגוון צורות של קניבליזם. באזורים הכפריים נשא הקניבליזם אופי פולחני. הקניבליזם נתמך על ידי משרדי המפלגה הקומוניסטית והמיליציה המקומיים, אך אין ראיות לכך שהובא לידיעתם של מנהיגי המפלגה הקומוניסטית הלאומית. כאשר ראש הממשלה הראשון של הרפובליקה העממית של סין, ג'ואו אנלאי, שמע על מעשי הקניבליזם, הוא הורה לבכירי המפלגה לפעול להפסקתם, אך פקודתו כנראה לא יצאה לפועל.

## חקירה והעמדה לדין
המפלגה הקומוניסטית הקימה ועדות חקירה לגבי הטבח הן ב-1981 והן ב-1983. הוועדות קבעו שישנם כ-89,700 מקרי מוות מזוהים, למעלה מ-20,000 נעדרים ולמעלה מ-30,000 מקרי מוות בלתי מזוהים; לפחות 3,700 בני אדם מתו במהלך לחימה ישירה, 7,000 נרדפו למוות ו-79,000 הוכו או נורו למוות באופן מתוכנן ושיטתי.

חלק מהמעורבים בטבח נידונו ונענשו במאסר. בוושואן, 15 אנשים שהשתתפו בקניבליזם הועמדו לדין ונידונו לעונשים של עד 14 שנות מאסר. 91 מחברי המפלגה הקומוניסטית הסינית המקומית הושעו מהחברות במפלגה, ו-39 פקידים נוספים הורדו בדרגה או ששכרם הופחת.

## הערות שוליים

קטגוריה:גואנגשי
גואנגשי
קטגוריה:מהפכת התרבות בסין
קטגוריה:1966
קטגוריה:קניבליזם
המחאה נגד ממשלת ישראל השלושים ושש

**המחאה נגד ממשלת ישראל השלושים ושש** הייתה גל ההפגנות נגד ממשלת ישראל השלושים ושש ובעיקר נגד ראש הממשלה נפתלי בנט, בדרישה להתפטרותו עקב הפרת הבטחותיו קודם הבחירות.

המחאה החלה ביוני 2021, עם השבעת הממשלה ונמשכה עד לפיזור הכנסת העשרים וארבע.

המחאה הייתה תנועה שורשית ורוב המשתתפים בה הגיעו לפעילויות על בסיס התנדבותי. מספר ארגונים נטלו חלק במחאה, העיקריים שבהם הם תנועת "פתאום קם העם", עמותת "הגענו", ו-"מחאת הקו האדום".

המחאה הסתיימה ב-20 ביוני 2022, כאשר ראש הממשלה נפתלי בנט וראש הממשלה החלופי יאיר לפיד הודיעו על פיזור הכנסת והקדמת הבחירות לכנסת העשרים וחמש לאחר שמוצו ניסיונותיהם לייצב את הקואליציה.

## רקע
המחאה נגד ממשלת ישראל השלושים ושש החלה עם סיום כהונת ממשלת ישראל השלושים וחמש בראשות בנימין נתניהו והחלפתה בממשלת ישראל השלושים ושש בראשות נפתלי בנט, תוך הסתמכות על מפלגת רע"ם, חרף הבטחותיו וחתימתו של נפתלי בנט שלא לתת את ידו להקמת ממשלה בראשות יאיר לפיד אף לא ברוטציה; להקים רק ממשלת ימין; לא לשבת בממשלה עם מפלגת מרצ ומפלגת רע"מ.

## נושאי המחאה
המחאה עסקה במספר נושאים:
* מחאה נגד ראש הממשלה, נפתלי בנט, בדרישה להתפטרותו עקב הפרת הבטחות רבות שנתן קודם הבחירות, בהם הבטחות לא להקים ממשלה עם מפלגת רע"ם ועם שאר מפלגות השמאל, והבטחה להסדיר את המאחזים ביומו הראשון כראש ממשלת ישראל.

* מחאה נגד הרפורמות בענייני יהדות שקידם השר לשירותי דת מתן כהנא.

* מחאה נגד הרפורמות הכלכליות שקידם שר האוצר אביגדור ליברמן, שלטענת המוחים פגעו בציבור החרדי.

* מחאה נגד שחיקת מוסדות המדינה, בדגש על אי מתן ייצוג הולם לאופוזיציה בוועדות הכנסת.

חלק מהמשתתפים במחאה ניצלו את הסיקור הציבורי למחאה בנושאים נוספים, בהם זכויות המתנחלים, מחאה נגד מתווה הגיור מחאה על פרשת מותו של אהוביה סנדק, מחאה נגד האלימות הפלסטינית ביהודה ושומרון ונגד אלימות מצד בדואים בנגב, ומחאה נגד קיפוח המאחזים.

במהלך כהונת הממשלה המשיכה גם המחאה נגד מדיניות הקורונה בישראל שהחלה במהלך כהונת הממשלה הקודמת.

גם בתוך הממשלה נרשמה ביקורת על התנהלותה, בין השאר על ידי מאזן גנאים, רינאוי זועבי, עידית סילמן וניר אורבך. שלושה מהם, עידית סילמן, רינאוי זועבי, וניר אורבך, פרשו לבסוף מהממשלה.

## המחאות
מוקדי המחאה העיקריים היו כיכר הבימה וכיכר רבין בתל אביב, ואזור הכנסת ומשרד ראש הממשלה בירושלים. הפגנות מקומיות נוספות נערכו בערים רבות, בצמתים ועל גבי גשרים ברחבי המדינה. נוסף על כך, התקיימו הפגנות בקרבת בתיהם של חברי הממשלה, דוגמת ראש הממשלה נפתלי בנט ברעננה ושר הביטחון בני גנץ בראש העין.

## אירועים חריגים
ב-26 וב-28 באפריל 2022 נשלחו לביתו של נפתלי בנט ברעננה מעטפות עם מכתבי איומים וקליע בתוכם. לאור זאת, תוגברה משמעותית האבטחה על בנט. ב-9 במאי נעצרה אילנה ספורטה, בת 65 מאשקלון, בחשד לביצוע המעשה. בינואר 2023 חתמה ספורטה על הסדר טיעון עם הפרקליטות ונגזרו עליה שנה וחצי מאסר בפועל.

ביום הזיכרון לחללי מערכות ישראל במאי 2022, נאומו של ראש הממשלה בנט בטקס האזכרה הממלכתי בהר הרצל הופרע בקריאות ביניים רבות מקהל המשפחות השכולות, ובמשך דקות ארוכות בנט לא יכול היה להתחיל בנאומו. גם בטקס יום הזיכרון בפתח תקווה, הופרע נאומה של שרת הפנים איילת שקד בקריאות ביניים מהקהל.

## ראו גם
* המחאה נגד ממשלת ישראל השלושים וחמש
* המחאה נגד ממשלת ישראל השלושים ושבע

## קישורים חיצוניים
* 
* 
* 
* 
* 
* 
* 
* 
* 

## הערות שוליים

קטגוריה:2021 בפוליטיקה הישראלית
קטגוריה:ישראל: היסטוריה פוליטית
קטגוריה:מחאות ב-2021 בישראל
קטגוריה:מחאות ב-2022 בישראל
קטגוריה:ממשלת ישראל ה-36

## ביאורים
אנטולי דנייפרוב

**אנטולי דנייפרוב** (ברוסית: **Анато́лий Днепро́в**; באוקראינית: **Анатолій Дніпров**, **אנטולי דניפרוב**; שם ספרותי של **אנטולי פטרוביץ' מיצקביץ**', באוקראינית: **Анатолій Петрович Міцке́вич**; 17 בנובמבר 1919 – 7 באוקטובר 1975) היה פיזיקאי, קיברנטיקאי וסופר מדע בדיוני סובייטי-אוקראיני שפעל בברית המועצות מסוף שנות ה-50 ועד שנות ה-70 של המאה ה-20.

אף שלא היה מפורסם מחוץ למדינות הגוש המזרחי, תרם דנייפרוב תרומה חשובה למדע הבדיוני העוסק בטכנולוגיה מתקדמת והשלכותיה, וכן בנושאים של בינה מלאכותית. סיפוריו היצירתיים התבססו על המומחיות שלו כמדען.

## ביוגרפיה
נולד בשנת 1919 ביקטרינוסלב (כיום דניפרו) שבאוקראינה.

דנייפרוב עבד כפיזיקאי ב  של האקדמיה הסובייטית למדעים  במוסקבה. אך זכה לפרסומו בעיקר בשל סיפורי המדע הבדיוני שלו שחקרו נושאים של קיברנטיקה, רובוטיקה ואינטליגנציה מלאכותית.

חלק מסיפוריו המפורסמים ביותר הם "סרטנים על האי", "משוואות מקסוול" ו"המומיה הסגולה". הסיפורים התפרסמו בעיקר בברית המועצות ובמזרח אירופה אך גם בארצות הברית. והוא זכה להערכה על האותנטיות המדעית של כתיבתו.

דנייפרוב נחשב לחלוץ מוקדם בחשיבה על רעיונות כמו מכונות המסוגלות לשכפל את עצמן ובינה מלאכותית.

סיפורו הקצר "המשחק" מ-1961 הקדים ניסויים מחשבתיים מאוחרים יותר כמו ניסוי "החדר הסיני" (של ג'ון סרל מ-1980) בחקר השאלה האם מכונות באמת מסוגלות לחשוב.

דנייפרוב הלך לעולמו במוסקבה בשנת 1975 בגיל 55.

## קישורים חיצוניים
* Анатолий Днепров  באתר "fantlab.ru" (מעבדת הפנטזיה), מאורכב בווייבאק מאשין - ערך מקיף עם ביבליוגרפיה של כל כתביו

## הערות שוליים

קטגוריה:פיזיקאים סובייטים
קטגוריה:סופרי מדע בדיוני סובייטים
קטגוריה:סובייטים שנולדו ב-1919
קטגוריה:סובייטים שנפטרו ב-1975
פיגוע הירי בצומת מחולה (2001)

**פיגוע הירי בצומת מחולה** היה פיגוע ירי שבוצע ב־ז' בתשרי ה'תשס"ב, 24 בספטמבר 2001 בצומת מחולה שבצפון בקעת הירדן ובו ירו למוות מחבלים פלסטינים מארגון הג'יהאד האיסלאמי הפלסטיני בסלעית הדסה שטרית גוטמן ופצעו את בעלה באורח קל. הפיגוע התרחש במסגרת האינתיפאדה השנייה.

## רקע
הפיגוע התרחש בספטמבר 2001 בעיצומם של חגי תשרי. באותה תקופה בוצעו פיגועי ירי רבים, במיוחד באזור יהודה ושומרון. הפיגוע בוצע ליד מושב מחולה שבצפון בקעת הירדן שהיה נחשב לאזור שקט באופן יחסי עד לאותו פיגוע.

## הפיגוע
בסביבות השעה 07:30 בבוקר, נסעו בני הזוג שטרית לירושלים דרך כביש הבקעה. כקילומטר אחרי מחסום צה"ל, נפתחה לעברם אש ממכונית פלסטינית חולפת. סלעית שטרית גוטמן, בת 28 עובדת סוציאלית תושבת הקיבוץ שדה אליהו, נפצעה אנושות ונפטרה מפצעיה. הבעל, ברק שטרית, נפגע קל מאוד מהלם ורסיסים.

הפיגוע בוצע בצומת מחולה, בסמוך לצומת הכניסה לכפר הערבי ברדלה, הנמצא בשטח A. המחבלים המתינו במכונית חונה, סמוך לכפר ברדלה, וכשהתקרבה מכוניתם של בני הזוג שטרית, פתחו עליה באש אוטומטית. לאחר מכן נמלטו לאזור העיירה טובאס, שמצפון־מזרח לשכם, בשטחי הרשות הפלסטינית.

## לאחר הפיגוע
לאחר הפיגוע הקימו תושבי המושב מחולה לזכרה של סלעית שטרית גוטמן את המאחז גבעת סלעית כקילומטר דרומית למקום הפיגוע.

## הערות שוליים

קטגוריה:צומת מחולה: פיגועים
צומת מחולה
צומת מחולה
צומת מחולה
צומת מחולה
קטגוריה:האינתיפאדה השנייה
לוי יצחק (שמאי)

**לוי יצחק** (1937 – 24 באוגוסט 2023) היה שמאי רכב ישראלי, מחברו של מחירון לוי יצחק למחירי כלי רכב.

## ביוגרפיה
נולד בשנת 1937 בבולגריה בשם יצחק לוי. ב-1948 עלה לישראל עם משפחתו והתגורר ביפו. למד בתיכון שבח בתל אביב במגמת מכונאות רכב. שירת בצה"ל כמדריך טכני למכונאי טנקים, ובאותה עת שינה את שמו ללוי יצחק.

עבד ברשת אורט כרכז מגמת מכונאות הרכב. למד שמאות רכב בבריטניה, ועם שובו לישראל פתח משרד שמאות בתל אביב. בשנת 1974 פרסם לראשונה את מחירון לוי יצחק למחיריהן של מכוניות משומשות, שהפך לאמת מידה בתחומו, ושימש חברות ביטוח, חברות להשכרת רכב, בעסקאות בין בעלי רכב ועוד.

בשנת 1982 הקים את חברת לוי יצחק – החברה לשמאות וסקרים בע"מ.

בהמשך פרסם לוי יצחק מחירון דירות ומחירון לרכב דו-גלגלי.

נישא לרחל, ולהם שלושה ילדים. בנו מי-רון לוי ממונה על שמאות הרכב בחברת לוי יצחק ובתו קארין קראוזה ממונה על שמאות הנדל"ן בחברה. כשפרש לגמלאות עבר ניהול החברה לשניהם.

לוי יצחק נפטר ב-24 באוגוסט 2023 בגיל 86 והובא לקבורה בבית הקברות מורשה ברמת השרון.

## קישורים חיצוניים
* 
* האתר של חברת לוי יצחק
* 

## הערות שוליים

קטגוריה:שמאים ישראלים
קטגוריה:ישראלים ילידי בולגריה
קטגוריה:עולים לאחר קום המדינה
קטגוריה:בוגרי התיכון להייטק ואומנויות ע"ש שמעון פרס תל-אביב
קטגוריה:אישים הקבורים בבית הקברות מורשה
קטגוריה:ישראלים שנולדו ב-1937
קטגוריה:ישראלים שנפטרו ב-2023
ניקולה (פירושונים)

קטגוריה:שמות פרטיים
קטגוריה:שמות משפחה
קטגוריה:שמות פרטיים צרפתיים
קטגוריה:שמות משפחה המבוססים על השם ניקולואוס
שמעון אחי עזריה

**שמעון אחי עזריה** הוא תנא שחי בדור השני של התנאים. על אף מיעוט ההלכות שנאמרו משמו במשנה, הוא התפרסם בעקבות הסכם יששכר וזבולון שערך עם אחיו, עזריה אביו של רבי אלעזר בן עזריה.

במשנה הובאו בשמו הלכות בשני מקומות.

## חייו
מעט מאד פרטים יודעים לנו על חייו האישים, בין היתר שהוא היה כהן, וחברם של רבי אליעזר ורבי יהושע. יש שכתבו שהיה אחד מתלמידי רבן יוחנן בן זכאי.

## הסכם יששכר וזבולון
כאמור, שמעון ערך הסכם עם אחיו עזריה שהיה עשיר גדול, לפיו הוא ילמד תורה ולא יבטל מלימוד תורה, ואחיו עזריה יפרנס אותו בכל הנצרך לו.

וכך דרשו חז"ל במסכת סוטה על הפסוק בשיר השירים: אם יתן איש את כל הון ביתו באהבה בוז יבוזו לו:

בתלמוד לא התבאר מהו ההבדל המהותי בין ההסכם שערך עזריה עם אחיו שמעון לבין ההסכם שערך שבנא עם אחיו הלל.

היו שטענו שהרמב"ם הסביר את ההבדל בין ההסכמים הראויים לבין ההסכם הלא ראוי של שבנא והלל אחיו, בכך שבשני הזוגות הראשונים הושטה עזרה ללא תמורה, בעוד שבנא מבקש מהלל "תא נערוב וליפלוג" (= בא נשתתף ונתחלק), כלומר מבקש תמורה על כספו, בכך שהלל צריך לתת חלק מזכויותיו. אחרים מסבירים שהרמב"ם שלל הסכם שכלל מתן כסף, אך שני הזוגות הראשונים העניקו רק סיוע ולא כסף.

לדעת רבינו ירוחם בן משולם החילוק הוא האם ההסכם על הלימוד הוא עתידי, כפי שעשה עזריה, לבין מכירה של לימוד שכבר נעשה, שהוא לא ראוי וכפי שרצה לעשות שבנא. כך הוא כותב:

ברמ"א ב, פסק כדברי רבינו ירוחם.

לדעת רש"י הסיבה שנקרא על שם אחיו 'שמעון אחי עזריה' הוא מחמת הסכם זה: . וכעין זה מופיע במדרש רבה: 

גם עזריה אחיו, היה אף חכם גדול, וכפי המופיע בבבלי שרבי דוסא בן הרכינס אמר עליו "עזריה חברינו".

## הלכות משמו
פעמים אחדות בלבד הובאו הלכותיו בספרות חז"ל, ופעמיים בלבד בששה סדרי משנה. פעם אחת הוא נזכר במסכת זבחים לעניין דין לשמה בקורבנות:

הוא נזכר פעם נוספת במסכת טהרות לעניין טומאת משקין:הוא נזכר גם במדרש ילקוט שמעוני לעניין דיני בית הפרס, כמו כן לפי חלק מהגרסאות הובאה בשמו הלכה במסכת שמחות לפיה רק את המתים שמוציאים במיטה מצווה להספיד ולהצטער עליהם.

## קישורים חיצוניים

* 

## הערות שוליים

קטגוריה:כהנים בתקופת המשנה
קטגוריה:יהודים בארץ ישראל במאה ה-2
Almabtrieb

250px|ממוזער|שמאל
250px|ממוזער|שמאל
250px|ממוזער|שמאל
**Almabtrieb** וגם, **Alpabfahrt**, **Alpabzug**, **Viehscheid**, **Kiekemma** (תרגום מילולי, "מסע החזרה מכרי המרעה בהרים"), הוא סדרת אירועים שנתית בעלי אופי של פסטיבל תרבות מקומי, המתקיים באזור הרי האלפים בתקופה שמאמצע חודש ספטמבר ועד אמצע חודש אוקטובר לציון חזרת עדרי הבקר מאזורי המרעה ההרריים בהם שהו בחודשי הקיץ.

בתקופת הקיץ נוהגים מגדלי הבקר ברחבי הרי האלפים לשהות עם העדרים בכרי המרעה שבהרים
הגבוהים. ההערכה היא כי בתקופה זו רועים בהרים כמיליון ראשי בקר. התנועה במעלה ההרים
מתחילה באביב מייד עם תחילת הפשרת השלגים, והחזרה לרפתות הסגורות שבעמקים מתחילה
בתחילת הסתיו.

חקלאות אלפינית עיצבה את הנוף התרבותי שלה במשך מאות שנים.
חוות קיץ חקלאיות עצמאיות פועלות בהרים על בסיס עונתי וקשורות פונקציונלית לחוות שבעמק באמצעות משק חי ועבודה. הן עסקו בעיקר ביצור גבינות שהועברו בסוף העונה לכפרים שבעמק. אך החל מסוף המאה ה-19 והגידול ביצור התעשייתי הועברו רוב המחלבות לכפרים.

כיום, חקלאות אלפינית עוסקת בעיקר בשימור הנוף התרבותי, אולם המרעה ההררי מסייע גם לשמירה על הטבע. בשטחי המרעה האלפיניים גדלים פי 10 יותר צמחים מאשר בעמק, ואיתם מגוון רחב של בעלי חיים. שילוב זה מהווה מוקד משיכה לתיירות.

השימוש במדרונות תלולים שאינו מאפשר שימוש חקלאי אחר הוא בעל יתרון כלכלי מכיוון שהוא מסייע בהפחתת עלויות הגידול ועומס העבודה בחוות העמק. בנוסף, הבקר הנחשף לפעילות גופנית על ההר והתמודדות עם מזג האוויר זוכה ליתרונות בריאותיים ולשימור גזעי הרים עמידים ולא תובעניים מסכנת הכחדה.

מסע העדרים מסתיים בעיירות שבעמקים, באירועים בהם צועדים עדרי הבקר כאשר הם מעוטרים
בפרחים ופעמונים. המדובר באירועים רבי משתתפים מקרב תושבי הכפרים והעיירות בעמק אשר במשך הזמן
קיבלו גם גוון תיירותי, ובהם נהוג לחגוג בלווי מופעי מוזיקה ריקודים שתייה ומזון. מועדי התהלוכות והפסטיבלים מתפרסמים מראש כחלק מהמידע התיירותי ונגישים ברשת.

## לקריאה נוספת
*Gerald Unterberger: Die mit den Rindern gehen. Die herbstliche Prozession des Almabtriebes und ein besonderer Schmucktyp des Leitrindes. In: Mitteilungen der Anthropologischen Gesellschaft in Wien, Band 142, Wien 2012.

## קישורים חיצוניים

*https://www.tyrol.com/things-to-do/culture/tradition/cattle-drives
*https://www.allgaeu.de/kultur/typisch-allgaeu/brauchtum/viehscheid

קטגוריה:הרי האלפים
קטגוריה:אירופה: תרבות
יוליאן ובר

**יוליאן ובר** (בגרמנית: **Julian Weber**; נולד ב-29 באוגוסט 1994) הוא אתלט גרמני, אלוף אירופה (מינכן 2022) בהטלת כידון.

## ביוגרפיה
### 2013
#### אלוף אירופה עד גיל 20
באליפות אירופה עד גיל 20 שנערכה ביולי ברייטי שבאיטליה זכה ובר במדליית זהב בהטלת כידון בשיא אישי חדש של 79.68 מטר.

### 2016
באולימפיאדת ריו דה ז'ניירו שנערכה באוגוסט בריו דה ז'ניירו שבברזיל סיים במקום התשיעי בהטלת כידון בתוצאה של 81.36 מטר.

### 2019
באליפות העולם שנערכה באוקטובר בדוחה שבקטר סיים במקום השישי בהטלת כידון בתוצאה של 81.26 מטר.

### 2021
באולימפיאדת טוקיו שנערכה באוגוסט בטוקיו שביפן סיים במקום הרביעי בהטלת כידון בתוצאה של 85.30 מטר.

### 2022
באליפות העולם שנערכה ביולי ביוג'ין שבאורגון, ארצות הברית סיים במקום הרביעי בהטלת כידון בתוצאה של 86.86 מטר.

#### אלוף אירופה
באליפות אירופה שנערכה באוגוסט במינכן שבגרמניה זכה במדליית זהב בהטלת כידון בתוצאה של 87.66 מטר, לפני יאקוב ואדלייך מצ'כיה (87.28 מטר) ולאסי אטלטאלו מפינלנד (86.44 מטר).

## שיאים אישיים
* הטלת כידון: 91.51 מטר (2025)

## קישורים חיצוניים

קטגוריה:מטילי כידון גרמנים
קטגוריה:אלופי אירופה באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:מטילי כידון באולימפיאדת טוקיו (2020)
קטגוריה:גרמנים שנולדו ב-1994
גביע העולם בכדורסל 2027

**גביע העולם בכדורסל 2027** יהיה המהדורה ה-20 של גביע העולם בכדורסל לנבחרות לאומיות בכדורסל.

32 נבחרות ישתתפו בטורניר. זהו גביע העולם הראשון שייערך בקטר. הטורניר ישמש כמוקדמות לאולימפיאדת לוס אנג'לס, לשם יעפילו שתי הנבחרות הטובות ביותר מאמריקה ואירופה, והנבחרת הטובה ביותר מאפריקה, אסיה ואוקיאניה, לצד , מארחת הטורניר.

## בחירת המארחת
במהלך ישיבת המועצה המרכזית שלה במנילה בירת הפיליפינים, ב-28 באפריל 2023, הודיעה פיב"א כי קטר תארח את גביע העולם הקרוב ב-2027.

## אולמות

## מוקדמות
כמארחת,  העפילה אוטומטית לטורניר כאשר הוענקה לה זכויות האירוח.

80 נבחרות מארבעה אזורי פיב"א העפילו למוקדמות גביע העולם דרך ההעפלה לאליפויות היבשתיות (אפרובאסקט 2025, אמריקאפ 2025, גביע אסיה בכדורסל 2025, ויורובאסקט 2025). באירופה ואמריקה, נבחרות נוספות העפילו דרך טרום-מוקדמות. באפריקה ובאסיה, רק משתתפות האפרובאסקט וגביע אסיה ייקחו חלק במוקדמות האזוריות. המוקדמות יחלו ב-24 בנובמבר 2024

הסיבוב הראשון של מוקדמות אמריקה, אסיה/אוקיאניה ואפריקה יכלול 16 נבחרות, בעוד שבאירופה יהיו 32 נבחרות. קבוצות דרג א' חולקו לבתים של ארבע נבחרות, שיתקיימו בשיטת בית וחוץ. שלוש הקבוצות הראשונות בכל קבוצה עלו לסיבוב השני, בו הנבחרות מחולקות לבתים של שש נבחרות (כל שני בתים מהסיבוב הראשון מתאחדים לבית אחד), ארבעה באירופה ושניים באזורים האחרים. הנבחרות ממשיכות עם הנקודות שצברו בסיבוב הראשון, ומשחקות נגד שלוש הקבוצות מהבית איתו הצטלבו בשיטת בית וחוץ. הנבחרות הטובות ביותר בכל בית יעפילו לגביע העולם. מאז 2019 לאלופה האולימפית אין מקום מובטח בטורניר.

לאסיה/אוקיאניה הוקצו שמונה מקומות בטורניר, אך מכיוון ש העפילה אוטומטית נותרו רק שבעה מקומות. שלוש הנבחרות הראשונות בכל בית בסיבוב השני והנבחרת עם המאזן הטוב יותר מהמקום הרביעי יעפילו לטורניר הגמר.

לאפריקה הוקצו חמישה מקומות בטורניר, כלומר שתי הנבחרות הראשונות בכל בית והנבחרת עם המאזן הטוב יותר מהמקום השלישי יעפילו לטורניר הגמר.

לאמריקה הוקצו שבעה מקומות בטורניר, כלומר שלוש הנבחרות הראשונות בכל בית והנבחרת עם המאזן הטוב יותר מהמקום הרביעי יעפילו לטורניר הגמר.

לאירופה הוקצו שנים-עשר מקומות בטורניר, כלומר שלוש הנבחרות הראשונות בכל בית יעפילו לטורניר הגמר.

### נבחרות שהעפילו

## קישורים חיצוניים

* 

## הערות שוליים

קטגוריה:תחרויות כדורסל ב-2027
2027
קטגוריה:תחרויות ספורט בקטר
קטגוריה:קטר: כדורסל
קטגוריה:דוחה
קטגוריה:אליפויות עולם
יונוס אקגון

**יונוס אקגון** (בטורקית: **Yunus Akgün**; נולד ב-7 ביולי 2000 בקוצ'קוצ'קמג'ה שבטורקיה) הוא כדורגלן טורקי המשחק בעמדת קשר הכנף בקבוצת גלאטסראיי ובנבחרת טורקיה.

## קריירת מועדונים
אקגון גדל במחלקת הנוער של גלאטסראיי. ב-27 באוגוסט 2018 ערך את הופעת הבכורה שלו בקבוצה הבוגרת של המועדון, בניצחון 6-0 על אלניהספור במסגרת המחזור השלישי בליגת העל הטורקית לעונת .

ב-25 בספטמבר 2020 הושאל אקגון לאדנה דמירספור מליגת המשנה הטורקית. הוא ערך 28 הופעות ליגה במהלך תקופת ההשאלה, בהן הבקיע חמישה שערים, וסייע למועדון להעפיל לליגת העל הטורקית. ב-6 בספטמבר 2021 הושאל למועדון לעונה נוספת. במהלך עונת  הוא ערך 28 הופעות ליגה במדי המועדון, בהן הבקיע חמישה שערים.

בתום תקופת ההשאלה חזר אקגון לגלאטסראיי.

ב-27 באוגוסט 2023 הושאל ללסטר סיטי.

## קריירה בין-לאומית
ב-4 ביוני 2022 ערך אקגון את הופעת הבכורה שלו בנבחרת טורקיה, בניצחון 4-0 על נבחרת איי פארו במסגרת ליגת האומות 2022/2023. ב-7 ביוני 2022 הבקיע את שער הבכורה שלו בנבחרת, בניצחון 6-0 על נבחרת ליטא במסגרת ליגת האומות 2022/2023. נכלל בסגל נבחרת טורקיה ליורו 2024.

## תארים
;גלאטסראיי
* ליגת העל הטורקית (2): 2018/2019, 2022/2023
* הגביע הטורקי (1): 2018/2019
* הסופר קאפ הטורקי (1): 2019

## קישורים חיצוניים

## הערות שוליים

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני גלאטסראיי
קטגוריה:כדורגלני אדנה דמירספור
קטגוריה:כדורגלני לסטר סיטי
קטגוריה:כדורגלני נבחרת טורקיה
קטגוריה:כדורגלני יורו 2024
קטגוריה:ספורטאים טורקים באנגליה
קטגוריה:טורקים שנולדו ב-2000
גאורגי ארוטיוניאן

**גאורגי אדוארדוביץ' ארוטיוניאן** (בארמנית: **Գեորգի Հարությունյան**, ברוסית: **Георгий Эдуардович Арутюнян**; נולד ב-9 באוגוסט 2004 בקרסנודאר שברוסיה) הוא כדורגלן ארמני-רוסי המשחק בעמדת הבלם בקבוצת פושקש אקדמיה מליגת העל ההונגרית ובנבחרת ארמניה.

## קריירת מועדונים
ארוטיוניאן גדל במחלקת הנוער של קרסנודאר. בשנת 2022 החל לשחק בקרסנודאר-2, קבוצת המילואים של המועדון. ב-27 במאי 2023 ערך את הופעת הבכורה שלו בקבוצה הראשונה של המועדון, בתיקו 0-0 נגד צסק"א מוסקבה במסגרת המחזור ה-29 בליגת העל הרוסית לעונת 2022/2023.

ב-25 בינואר 2025 חתם בפושקש אקדמיה לשלוש וחצי שנים.

## קריירה בינלאומית
ארוטיוניאן שיחק בנבחרות הצעירות של רוסיה. ב-25 במרץ 2023 ערך את הופעת הבכורה שלו בנבחרת ארמניה, בהפסד 2-1 לנבחרת טורקיה במסגרת מוקדמות יורו 2024.

## קישורים חיצוניים

קטגוריה:כדורגלנים ארמנים
קטגוריה:בלמי כדורגל ארמנים
קטגוריה:כדורגלנים רוסים
קטגוריה:בלמי כדורגל רוסים
קטגוריה:כדורגלני קרסנודאר
קטגוריה:כדורגלני פושקאש אקדמיה
קטגוריה:כדורגלני נבחרת ארמניה
קטגוריה:רוסים שנולדו ב-2004
ארתור סרוביאן

**ארתור סרוביאן** (בארמנית: **Արթուր Սերոբյան**; נולד ב-2 ביולי 2003 בירוואן שבארמניה) הוא כדורגלן ארמני המשחק בעמדת קשר הכנף בקבוצת אררט-ארמניה מליגת העל הארמנית ובנבחרת ארמניה.

## קריירת מועדונים
סרוביאן גדל במחלקת הנוער של אררט-ארמניה. בשנת 2020 החל לשחק בקבוצה הבוגרת של המועדון במסגרת ליגת העל הארמנית. ב-23 באוגוסט 2021 הושאל ל-BKMA ירוואן מליגת העל הארמנית. הוא ערך 43 הופעות ליגה במהלך תקופת ההשאה, בהן הבקיע ארבעה שערים, ובתום תקופת ההשאלה חזר לאררט-ארמניה.

## קריירה בינלאומית
ב-24 במרץ 2022 ערך סרוביאן את הופעת הבכורה שלו בנבחרת ארמניה, בניצחון 1-0 על נבחרת מונטנגרו במשחק ידידות.

## קישורים חיצוניים

קטגוריה:כדורגלנים ארמנים
קטגוריה:קשרי כדורגל ארמנים
קטגוריה:כדורגלני נבחרת ארמניה
קטגוריה:ילידי 2003
אוגוצ'וקוו איוו

**אוגוצ'וקוו כריסטוס איוו** (בארמנית: **Ուգոչուկվու Քրիստուս Իվու**, באנגלית: **Ugochukwu Christus Iwu**; נולד ב-28 בנובמבר 1999 בג'וס שבניגריה) הוא כדורגלן ניגרי-ארמני המשחק בעמדת הקשר האחורי בקבוצת רובין קאזאן מליגת העל הרוסית ובנבחרת ארמניה.

## קריירת מועדונים
איוו גדל במחלקת הנוער של אל-קאנמי ווריורס. ב-7 בפברואר 2018 חתם בלורי מליגת המשנה הארמנית, ובהמשך העפיל איתה לליגת העל הארמנית. בסך הכל ערך 48 הופעות ליגה במדי המועדון, בהן הבקיע ששה שערים.

ב-29 באוגוסט 2019 הושאל איוו לפיוניק ירוואן מליגת העל הארמנית. הוא ערך 14 הופעות ליגה במדי המועדון.

ב-7 באוגוסט 2020 חתם איוו באוררטו מליגת העל הארמנית. הוא ערך 84 הופעות ליגה במדי המועדון, בהן הבקיע שמונה שערים.

ב-16 ביולי 2023 חתם איוו על חוזה לשלוש שנים ברובין קאזאן מליגת העל הרוסית. ב-22 ביולי ערך את הופעת הבכורה שלו במועדון, בתיקו 2-2 נגד לוקומוטיב מוסקבה במסגרת המחזור הראשון בליגה לעונת 2023/2024. ב-5 באוגוסט הבקיע את שער הבכורה שלו במועדון, בהפסד 4-1 לספרטק מוסקבה במסגרת המחזור השלישי בליגה.

## קריירה בינלאומית
ב-20 במרץ 2023 קיבל איוו אזרחות ארמנית. ב-25 במרץ 2023 ערך את הופעת הבכורה שלו בנבחרת ארמניה, בהפסד 2-1 לנבחרת טורקיה במסגרת מוקדמות יורו 2024.

## תארים
;אוררטו
* ליגת העל הארמנית (1): 2022/2023
* הגביע הארמני (1): 2022/2023

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ארמנים
קטגוריה:כדורגלנים ארמנים
קטגוריה:כדורגלני פיוניק ירוואן
קטגוריה:כדורגלני אורארטו ירוואן
קטגוריה:כדורגלני רובין קאזאן
קטגוריה:כדורגלני נבחרת ארמניה
קטגוריה:ניגרים שנולדו ב-1999
קטגוריה:ארמנים שנולדו ב-1999
חואן גאוטו

**חואן קרלוס גאוטו** (באנגלית: Juan Carlos Gauto; נולד ב-2 ביוני 2004) הוא כדורגלן ארגנטינאי שמשחק כקשר בקבוצת פ.צ. בזל.

## קריירה
ב-15 באפריל 2022, הוא הופיע לראשונה בקבוצה הבוגרת של הורקאן נגד טיגרה.
ב-17 בפברואר 2023, הוא הבקיע את שערו הראשון בקריירה מול בארקאס סנטרל, בניצחון 2 - 0 במחזור הרביעי של ליגת העל הארגנטינאית.

## נבחרת לאומית
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני הורקאן
קטגוריה:כדורגלני פ.צ. בזל
קטגוריה:כדורגלני דפורטיבו לה קורוניה
קטגוריה:ארגנטינאים שנולדו ב-2004
בית הקברות מורשה

**בית הקברות מורשה** הוא בית הקברות העיקרי של רמת השרון.

בית הקברות מורשה נמצא בשולי רמת השרון, מדרום לכביש 5 וממזרח לכביש 4. הגישה אליו היא מכביש 5.

בית הקברות משמש לקבורה דתית ואזרחית, ואינו כולל חלקה צבאית. חללי מערכות ישראל, חללים שהיו תושבי רמת השרון, ונספו בעת שירותם/מילוי תפקידם, נקברים בדרך כלל בבית הקברות הצבאי קריית שאול, הקרוב לרמת השרון. אף על פי כן, בבית הקברות מורשה קבורים חללי מערכת הביטחון תושבי רמת השרון, שנפטרו לאחר סיום שירותם.

קדם לו ברמת השרון בית הקברות הקטן "הנצח", השוכן ברחוב הנצח בעיר.

## ראו גם

* מחלף מורשה
* קבורה אזרחית בישראל

## קישורים חיצוניים
* בית עלמין מורשה, באתר של עיריית רמת השרון
* 

*
קטגוריה:רמת השרון: גאוגרפיה
מורשה